Foto: Toshkentda qurilayotgan “G‘alaba bog‘i”da o‘rnatiladigan harbiy samolyotlar

Toshkent shahri Olmazor tumani hududida qurilayotgan “G‘alaba bog‘i”da bir qator harbiy texnikalar va samolyotlar o‘rnatilmoqda. Bog‘da o‘rnatilgan harbiy samolyotlarning suratlarini Telegram’dagi “AviaSpotter” kanali taqdim etdi.

Qayd etilishicha, suratlarda hujum qiluvchi “Su-25”, qiruvchi-bombardimonchi “Su-17” va boshqa samolyotlar aks etgan. Avval Toshkentdagi Chkalov nomidagi sobiq aviatsiya zavodida o‘rnatilgan “Li-2” samolyoti ham restavratsiya qilingan va mazkur xiyobonga olib kelingan.
Shuningdek, xiyobondan hujum qiluvchi “Il-2”, qiruvchi “La-5”, o‘quv mashg‘ulotlari o‘tkazish uchun mo‘ljallangan “Yak-50” samolyotlari ham joy olgan.